CELEX: 32003R0224
Language: bg
Date: 2003-02-05 00:00:00
Title: Регламент (ЕО) № 224/2003 на Комисията от 5 февруари 2003 година за определяне на помощта, предвидена в Регламент (ЕО) № 1255/1999 на Съвета за частното складиране на масло и сметана и за дерогация от член 29 от Регламент (ЕО) № 2771/1999 за определяне на подробни правила за прилагането на Регламент (ЕО) № 1255/1999 относно интервенцията на пазара на масло и сметана

03/ 46
            
            
               BG
            
            
               Официален вестник на Европейския съюз
            
            
               121
            
         32003R0224
   
               L 031/9
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 224/2003 НА КОМИСИЯТА
   
   от 5 февруари 2003 година
   за определяне на помощта, предвидена в Регламент (ЕО) № 1255/1999 на Съвета за частното складиране на масло и сметана и за дерогация от член 29 от Регламент (ЕО) № 2771/1999 за определяне на подробни правила за прилагането на Регламент (ЕО) № 1255/1999 относно интервенцията на пазара на масло и сметана
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), последно изменен с Регламент (ЕО) № 509/2002 на Комисията (2), и по-специално член 10 от него,
   като има предвид, че:
   
               (1)
            
            
               Член 34, параграф 2 от Регламент (ЕО) № 2771/1999 на Комисията (3), последно изменен с Регламент (ЕО) № 1614/2001 (4), определя, без да се засягат разпоредбите на член 38 от същия регламент, че сумата за помощта за частно складиране, предвидена в член 6, параграф 3 от Регламент (ЕО) № 1255/1999, следва да се фиксира всяка година. За тази цел следва да се вземат предвид фиксираните, ежедневните и финансовите разходи за складиране, както и движението на лихвения процент на Европейската централна банка по отношение на финансовите разходи.
            
         
               (2)
            
            
               Член 29, параграф 1 от Регламент (ЕО) № 2771/1999 определя периода, в който трябва да се извърши внасянето на склад. Настоящото положение на пазара на маслото обосновава изтеглянето като извънредна мярка на датата на внасяне от 15 март на 1 март за дейностите по внасянето на склад на маслото и сметаната, които се извършват през 2003 г.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по млякото и млечните продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Помощта, предвидена в член 6, параграф 3 от Регламент (ЕО) № 1255/1999, се изчислява на тон масло или еквивалент на масло за договори, които са сключени през 2003 г. на следната основа:
   
               a)
            
            
               24 EUR за фиксираните разходи,
            
         
               б)
            
            
               0,35 EUR за разходите за съхранение в хладилен склад за всеки ден от периода на складиране по договора, и
            
         
               в)
            
            
               сума на ден от периода на складиране по договора, изчислена на базата на 91 % от интервенционната цена за масло, която е в сила в деня, в който започва складирането по договора и на базата на годишен лихвен процент от 2,75 %.
            
         Член 2
   Без да се засяга член 29, параграф 1 от Регламент (ЕО) № 2771/1999, внасянето на склад през 2003 г. може да започне от 1 март.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 февруари 2003 година.
      
         
            За Комисията
         
         Franz FISCHLER
         
         
            Член на Комисията
         
      
   
   
      (1)  ОВ L 160, 26.6.1999 г., стр. 48.
   
      (2)  ОВ L 79, 22.3.2002 г., стр. 15.
   
      (3)  ОВ L 333, 24.12.1999 г., стр. 11.
   
      (4)  ОВ L 214, 8.8.2001 г., стр. 20.